姜糖、神徒機場爭位大混戰 Anson Lo:我最唔想就係有人受傷
MIRROR昨晨(20) 返港,神徒同姜糖因霸位先口角後動武,混亂期間,有人報稱遭推跌兼被搶走手機,亦有人被撞跌致膝蓋瘀黑及手臂現刮痕,情況接受失控,之後有機管局及執法人員到場了解。Anson Lo今午(21日)為新歌《深閏》進行訪問時,亦有抽時間回應機場MMA事件。「我無辦法百分百好清楚件事嘅來龍去脈,但我最concern都係安全,所有fans嘅安全。我係就快到香港時知道有呢件事,我都即刻問工作人員,到底有咩人受傷、受傷程度去到邊,我最唔想就係有人受傷,呢件發生後我係好灰心,因為呢5年我嘅存在都係想令大家開心,大家追我都係想搵正能量,但我好似令大家有拗撬,受咗好多委屈,呢知娛樂價值去邊呢?我會覺得身體上有咁嘅傷害好唔值得,安全真係好緊要。」
提到為霸位而發生爭執而非首次,但今次升格至報警,Anson Lo認為嚴重性比以往高,而他亦有與姜濤傾返件事,認為安全至上。「我哋仲諗緊解決辦法,作為藝人做啲咩可以真實地有用,呢個仲係一個課題。(會唔會覺得大家水火不容嚴重咗?) 嚴唔嚴重唔知,但呢個現象唔係第一日發生,我諗我同姜濤無人會想有呢件事發生,唔想因為我哋兩個而影響任何人。」